2.ลักษณะการประกอบธุรกิจ

ประวัติความเป็นมาและพัฒนาการที่สำคัญในช่วงที่ผ่านมา

เริ่มดำเนินธุรกิจปี 2544 เป็นผู้ผลิตและตัวแทนจำหน่ายผลิตภัณฑ์ก่อสร้างคุณภาพสูงสำหรับสำนักงาน
และที่อยู่อาศัย ที่มุ่งให้บริการผู้ออกแบบและผู้รับเหมาทุกประเภท
โดยผลิตภัณฑ์ภายใต้ตราสินค้าของบริษัท ได้แก่ เฟรม ALLOY, ALLOY Door Hardware
และตราสินค้า BSM บริษัทฯ ได้รับการแต่งตั้งเป็นผู้จัดจำหน่ายสินค้าคุณภาพแต่เพียงผู้เดียว อันได้แก่
Fletcher, Tandus และ Lignia ในส่วนผลิตภัณฑ์ที่บริษัทฯ เป็นตัวแทนจำหน่าย ได้แก่
Gyproc, Weber และ 3M

ภาพรวมการประกอบธุรกิจของบริษัทฯ

บริษัทฯ ไม่เพียงเป็นผู้จัดจำหน่ายเพียงอย่างเดียว
แต่ยังเป็นผู้ผลิตผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ภายใต้คอนเซ็ปต์ “BUILD FOR LIFE” “ผลิตภัณฑ์ก่อสร้าง คุณภาพสูงเพื่อชีวิต”
โดยมีแนวทางดำเนินธุรกิจ 3 แนวคิด ประกอบด้วย

1.  สะดวก รวดเร็ว (Fast Track) เน้นแนวคิดการออกแบบผลิตภัณฑ์ที่ใช้งานง่าย
    สะดวกรวดเร็วในการติดตั้ง

2.  คุ้มค่า คุ้มราคา (Real Value) คุณภาพสินค้าเหมาะสมกับราคา
    โดยจะตรวจสอบสินค้าก่อนจะทำตลาดเสมอ

3.  เป็นมิตรกับสิ่งแวดล้อม (Environmental Friendly)
    สินค้าที่ทำตลาดจะไม่ทำลายสิ่งแวดล้อมรอบข้าง

ผลิตภัณฑ์ของบริษัทฯ สามารถแบ่งออกเป็น 7 กลุ่มผลิตภัณฑ์ ดังนี้

1.  ระบบผนังกั้นห้องภายในอาคาร (Commercial Partitioning Systems) อาทิ ALLOY
    Partitioning Systems, Clestra Partitioning Systems, BSM Partitioning

2.  ระบบอุปกรณ์สำหรับประตู (Architectural Door Hardware) อาทิ ALLOY Hardware
    เพื่อตอบสนองทุกความต้องการของงานระบบประตู หลากหลายสไตล์
    เหมาะสำหรับงานตกแต่งที่ทันสมัยและมีดีไซน์ที่เป็นเอกลักษณ์

3.  ผลิตภัณฑ์ระบบผนังและฝ้าเพดาน (Fast Track Wall & Ceiling Systems) อาทิ
    ผลิตภัณฑ์เพื่องานตกแต่งภายใน ทั้งงานฝ้าเพดาน และผนังภายในยิปซัม เช่น ช่องฝ้าเซอร์วิส,
    ฉนวนกันความร้อน, ซีลาย บีเอสเอ็ม มอก. และวัสดุอุปกรณ์ต่างๆ ในตราสินค้า บีเอสเอ็ม
    (BSM) ปูนยิปซัม โครงคร่าวเหล็กชุบสังกะสี และผลิตภัณฑ์ที่เกี่ยวข้อง

4.  ผลิตภัณฑ์พรม (Carpet) พรมปูพื้นที่มีคุณสมบัติพิเศษในการป้องกันความเปียกชื้น
    และเป็นผลิตภัณฑ์ที่เป็นมิตรกับสิ่งแวดล้อม อาทิ พรม C&A

5.  ผลิตภัณฑ์ไม้เพื่อสิ่งแวดล้อม (Sustainable Timber Solutions) อาทิ ผลิตภัณฑ์ไม้สน,
    ไม้ MDF, ไม้แข็ง Lignia เป็นต้น และด้วยความใส่ใจด้านสิ่งแวดล้อมที่บริษัทฯ
    ตระหนักถึงเสมอ เราจึงมุ่งมั่นนำเสนอผลิตภัณฑ์ไม้ที่เป็นมิตรกับสิ่งแวดล้อม

6.  ผลิตภัณฑ์ระบบประตูและหน้าต่างอัจฉริยะ (Architectural Window & Door Systems)
    อาทิ ระบบประตูและหน้าต่างอลูมิเนียมอัจฉริยะ Fletcher
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน,
    อุปกรณ์ประตูระบบต่างๆ

7.  ผลิตภัณฑ์ก่อสร้างทั่วไป (General Building Products) อาทิ ระบบเพดาน
    และระบบผนังเบา ภายใต้ตราสินค้า “Gyproc” ผลิตภัณฑ์ไฟเบอร์ซีเมนต์ “SHERA”,
    กระเบื้องมุงหลังคา “ห้าห่วง” เครื่องมือ อุปกรณ์ป้องกัน วัสดุซ่อมแซมรอยต่อ และยาแนว
    Ameron, Fuller และ A-Seals เป็นต้น

ในส่วนของกลุ่มลูกค้า บริษัทฯมุ่งเน้นกลุ่มลูกค้าหลักๆ 3 กลุ่ม

1.  ผู้ออกแบบ สถาปนิก มัณฑนากร

2.  ผู้รับเหมาทั่วไป และงานตกแต่งภายใน

3.  เจ้าของโครงการ

ผลิตภัณฑ์ของบริษัทฯ ได้รับการตอบรับเป็นอย่างดีจากลูกค้าทั้งผู้ออกแบบ ผู้รับเหมา
รวมไปถึงเจ้าของโครงการ
และถูกนำไปใช้ในโครงการชั้นนำหลายโครงการทั้งในประเทศและต่างประเทศ

โครงสร้างรายได้ของบริษัท

บริษัทฯ สามารถแบ่งรายได้ออกเป็น 2 สายผลิตภัณฑ์ โดยมีรายละเอียดโครงสร้างรายได้ปี
2550-2552 ดังนี้

(หน่วย : พันบาท)

+--------------------------+-------+-----+--------+----+-------+----+
| สายผลิตภัณฑ์                | ปี     |     | ปี 2551 |    | ปี     |    |
|                          | 2550  |     |        |    | 2552  |    |
+--------------------------+-------+-----+--------+----+-------+----+
|                          | จำนวน | ร้อ  | จำนวน  | ร  | จำนวน | ร  |
|                          |       | ยละ |        | ้อย |       | ้อย |
|                          |       |     |        | ละ |       | ละ |
+--------------------------+-------+-----+--------+----+-------+----+
| 1)  ผลิตภัณฑ               | 229,5 | 68  | 252,   | 6  | 196,0 | 0. |
| ์ก่อสร้างสำหรับงานตกแต่งภายใน | 08.32 | .27 | 213.68 | 1. | 29.44 | 52 |
|     (Building Product)   |       |     |        | 86 |       |    |
+--------------------------+-------+-----+--------+----+-------+----+
| 2)                       | 105,4 | 31  | 152,   | 3  | 176,9 | 0. |
| ผล                       | 80.92 | .38 | 260.83 | 7. | 77.25 | 47 |
| ิตภัณฑ์เฉพาะด้านสำหรับผู้ออกแบบ |       |     |        | 35 |       |    |
| (Specified Product)      |       |     |        |    |       |    |
+--------------------------+-------+-----+--------+----+-------+----+
|   2.1                    | 92,7  | 28  | 122,   | 3  | 124,9 | 0. |
|   ผลิตภ                   | 37.69 | .59 | 296.06 | 0. | 97.67 | 33 |
| ัณฑ์ตกแต่งภายในสำหรับสำนักงาน |       |     |        | 00 |       |    |
|   (Commercial Product)   |       |     |        |    |       |    |
+--------------------------+-------+-----+--------+----+-------+----+
|   2.2                    | 12,7  | 3   | 29,    | 7. | 51,9  | 0. |
|   ผลิตภ                   | 43.23 | .79 | 964.77 | 35 | 79.58 | 14 |
| ัณฑ์ตกแต่งภายในสำหรับที่อยู่อาศัย |       |     |        |    |       |    |
|   (Residential Product)  |       |     |        |    |       |    |
+--------------------------+-------+-----+--------+----+-------+----+
| 3) รายได้อื่น^(/1)          | 1,1   | 0   | 3,     | 0. | 3,9   | 0. |
|                          | 89.06 | .35 | 233.57 | 79 | 87.13 | 01 |
+--------------------------+-------+-----+--------+----+-------+----+
| รวม                      | 336,1 | 100 | 407,   | 10 | 376,9 | 10 |
|                          | 78.30 | .00 | 708.08 | 0. | 93.81 | 0. |
|                          |       |     |        | 00 |       | 00 |
+--------------------------+-------+-----+--------+----+-------+----+

หมายเหตุ : /1 รายได้อื่น หมายถึง รายได้จากค่าขนส่ง และค่าบรรจุภัณฑ์สินค้า
และดอกเบี้ยรับเงินฝากออมทรัพย์ เป็นต้น

- สัดส่วนรายได้ของผลิตภัณฑ์ภายใต้ลิขสิทธิ์ตราสินค้าของบริษัทฯ ตามข้อ 2.1 :
รายได้ของผลิตภัณฑ์ภายใต้ลิขสิทธิ์ตราสินค้าชั้นนำที่บริษัทฯ เป็นตัวแทนจำหน่าย ตามข้อ 1 และข้อ
2.2 สำหรับปี 2552 มีสัดส่วนประมาณร้อยละ 34 : 66 ตามลำดับ

เป้าหมายการดำเนินธุรกิจ

บริษัทฯ
มีเป้าหมายการดำเนินธุรกิจในการเป็นผู้นำการจำหน่ายผลิตภัณฑ์ก่อสร้างตกแต่งภายในสำหรับสำนักงานและที่อยู่อาศัยแบบครบวงจร
โดยมุ่งเน้นการนำเสนอ ให้คำปรึกษา และการให้บริการ
รวมถึงคิดค้นรูปแบบและพัฒนาผลิตภัณฑ์ต่างๆ ให้ครอบคลุมและตอบสนองความต้องการของผู้ออกแบบ
ผู้รับเหมา และลูกค้ากลุ่มเป้าหมายของบริษัทฯ อย่างต่อเนื่อง ภายใต้นโยบายผลิตภัณฑ์ที่มีคุณภาพสูง
ดีไซน์สวยงาม และทันสมัย อีกทั้งบริษัทฯ ยังมุ่งเน้นสร้างการเติบโตด้านยอดขายและกำไรขึ้น 20%
จากปีที่ผ่านมา รวมทั้งสร้างความเข้มแข็งของธุรกิจ ดังนี้

1.  ด้านผลิตภัณฑ์ บริษัทฯ มุ่งเน้นการสร้างแบรนด์สินค้าภายใต้ลิขสิทธิ์ตราสินค้าของบริษัทฯ
    ให้เป็นที่รู้จัก ซึ่งส่งผลถึงยอดขายที่เพิ่มขึ้นของบริษัท ฯ โดยได้แก่สินค้าดังนี้

-   ระบบประตูและหน้าต่าง

-   ระบบผนัง

-   โครงฝ้าเพดาน

2.  ด้านโครงสร้างองค์กร บริษัทฯ มีนโยบายการปรับเปลี่ยนโครงสร้างภายในโดยเฉพาะทีมขาย
    ที่ถือว่าเป็นส่วนสำคัญของบริษัทฯ
    เพื่อให้สามารถดูแลกลุ่มลูกค้าได้อย่างทั่วถึงและตอบสนองลูกค้าได้อย่างมีประสิทธิภาพสูงสุด
    โดยมีการแบ่งทีมงานที่ชัดเจนออกเป็น 3 ส่วน ได้แก่

-   ทีมขายฝ่าย Product

-   ทีมขายฝ่ายลูกค้าหลัก

-   Call Centre

3.  ด้านการตลาด บริษัทฯ เน้น 2 ส่วน คือ

-   Corporate Branding ที่ยังคงสร้างและตอกย้ำตราสินค้า (Brand) ของบริษัทฯ
    ให้เป็นที่รับรู้ในตลาด ด้วยการประชาสัมพันธ์ผ่านสื่อต่างๆ

-   Product Branding มุ่งเน้นให้สินค้ามีส่วนแบ่งการตลาดที่เพิ่มขึ้นจากเดิม
    โดยการทำการตลาดทั้งในส่วนของการโฆษณา จัดกิจกรรมให้ถึงกลุ่มลูกค้า
    และพัฒนาผลิตภัณฑ์ใหม่ๆ ให้ตรงกับความต้องการตลาด

4.  การเปิด 4 บริษัทย่อยทั้งในและต่างประเทศ
    ซึ่งจะทำให้โครงสร้างธุรกิจของบริษัทมีความชัดเจนมากขึ้น
    โดยในต่างประเทศจะเป็นการร่วมลงทุนกับบริษัทผู้แทนจำหน่ายเพื่อทำให้การทำงานมีความคล่องตัวมากขึ้น

5.  ปรับโครงสร้างผลิตภัณฑ์ออกเป็น 7 กลุ่ม
    ผนวกกับทีมงานขายที่แบ่งเป็นทีมดูแลภาพรวมของทุกผลิตภัณฑ์
    และทีมขายที่มีความชำนาญพิเศษในสินค้าแต่ละชนิด โดยจะใช้กลยุทธ์การขายแบบ Direct
    Sale Model

6.  เปิดคลังสินค้าแห่งใหม่เพื่อรองรับการเก็บสต็อกสินค้าและเตรียมเพิ่มรถส่งของเพื่อบริหารจัดการคุณภาพของการขนส่ง
    พร้อมๆ กับการพัฒนารูปแบบสินค้าอย่างต่อเนื่องเพื่อพัฒนาตลาดงานออกแบบและผลิต
    ซึ่งให้มาร์จิ้นสูง